**М О Т И В И**

към Проект на Наредба за изменение и допълнение на Наредбата за условията и реда за съставяне на тригодишната бюджетна прогноза за местни дейности и за съставяне, приемане, изпълнение и отчитане на бюджета на община Габрово (Приета с Решение № 272 от 19.12.2013 г., в сила от 01.01.2014 г.)

*На основание чл.26, ал. 2 от Закона за нормативните актове в 14-дневен срокът публикуване на настоящото обявление на интернет страницата на общината, Община Габрово приема предложения и становища, относно* *Проекта на Наредба за изменение и допълнение на Наредбата за условията и реда за съставяне на тригодишната бюджетна прогноза за местн,и дейности и за съставяне, приемане, изпълнение и отчитане на бюджета на община Габрово на е-mail:* *gabrovo@gabrovo.bg* *или в Центъра за информация и услуги на Община Габрово на адрес: гр.Габрово, пл. „Възраждане” № 3.*

На основание чл.28, ал. 2 от Закона за нормативните актове, Ви представяме следните мотиви за изменение и допълнение на Наредбата за условията и реда за съставяне на тригодишната бюджетна прогноза за местни дейности и за съставяне, приемане, изпълнение и отчитане на бюджета на община Габрово,

**1. Причини, които налагат приемането:**

Приет е Закон за изменение и допълнение на Закона за публичните финанси, обн. ДВ, бр. 43 от 07.06.2016 г. Изменени са част от законовите разпоредби по отношение съставянето на бюджетната прогноза и общинския бюджет, за приемането и изпълнението на бюджета, променени са сроковете за публично обсъждане проекта на бюджет и за приемане годишния отчет за изпълнение на бюджета, създадена е нова глава 8а „ Общини с финансови затруднение” .

**2. Целите, които се поставят:**

Привеждане в съответствие на Наредбата за условията и реда за съставяне на тригодишната бюджетна прогноза за местни дейности и за съставяне, приемане, изпълнение и отчитане на бюджета на община Габрово в съответствие с новоприетия ЗИД на Закона за публичните финанси (ДВ, бр. 43 от 07.06.2016 г ).

**3. Финансови средства, необходими за прилагане на новата уредба:**

За прилагане на Наредбата за изменение и допълнение на Наредбата за условията и реда за съставяне на тригодишната бюджетна прогноза за местни дейности и за съставяне, приемане, изпълнение и отчитане на бюджета на община Габрово не са необходими допълнителни финансови средства.

**4. Очаквани резултати от прилагането:**

Очакваните резултати са синхронизиране с нормативния акт от по-висока степен и постигане на по добро ниво на мониторинг и контрол на бюджетния процес.

**5. Анализ на съответствието с правото на Европейския съюз:**

Предлаганата Наредбата за изменение и допълнение на Наредбата за условията и реда за съставяне на тригодишната бюджетна прогноза за местни дейности и за съставяне, приемане, изпълнение и отчитане на бюджета на община Габрово е в съответствие с нормативните актове от по-висока степен, както и с тези на европейското законодателство – Европейска харта за местното самоуправление и директивите на Европейската общност, свързани с тази материя. Така не се нарушават изискванията на Директива 2011/85/ЕС на Съвета от 8 ноември 2011 г., относно изискванията на бюджетните рамки на държавите членки (OB,L 306/41 от 23 ноември 2011 г.), която е въведена с приемането на Закона за публичните финанси.

**6. Правни основания:**

Чл.21, ал. 1, т. 23 и ал. 2 от ЗМСМА, чл.82, ал. 1 от ЗПФ, при спазване изискванията на чл.75-79 от АПК и чл.8, чл.11, ал. 3 , чл.15, ал. 1, чл.26, ал. 1 и чл.28 от Закона за нормативните актове.